Snitch (cinta de 2013)

:*Iste articlo ye sobre una cinta estausunidense d'intriga d'acción estrenada l'anyo 2013; ta atros usos, se veiga *'Snitch***.


***Snitch*** (títol orichinal en [[Idioma anglés|anglés]], en [[Idioma aragonés|aragonés]] ***Soflón***, estrenada en [[Aragón]] con o títol en [[Idioma castellano|castellano]] d***'El mensajero***, en aragonés ***O recadero**'') ye una [[cinta]]  de [[cine d'intriga]] d'[[Cine d'acción|acción]] coproducida por o [[cine estausunidense]], o [[cine emiratí]] y lo [[cine britanico]] y estrenada l'anyo [[2013]], dirichida por [[Ric Roman Waugh]] seguntes un [[guión orichinal]] d'él mesmo y de [[Justin Haythe]], con una [[banda sonora orichinal]] d'[[Antonio Pinto]], una [[dirección de fotografía]] de [[Dana Gonzales]], una [[producción cinematografica]] de [[Dwayne Johnson]], [[Nigel Sinclair]], [[Matt Jackson]], [[Jonathan King]], [[Dany Garcia]], [[Alex Brunner]] y [[Tobin Armbrust]] ta las [[Productora cinematografica|productoras]] [[Exclusive Media]], [[Participant Media]] y [[Image Nation]] y un [[elenco]] d'o cual en fan parte [[Dwayne Johnson]], [[Barry Pepper]], [[Benjamin Bratt]], [[Harold Perrineau]], [[Susan Sarandon]], [[Jon Bernthal]], [[Michael Kenneth Williams]], [[Melina Kanakaredes]], [[Nadine Velazquez]], [[Rafi Gavron]], [[David Harbour]], [[Kyara Campos]], [[Jason Douglas]], [[Richard Cabral]], [[James Allen McCune]], [[J. D. Pardo]], [[Kym Jackson]] y [[Lela Loren]], entre d'atros [[actor]]s.

Jason Collins ye un estudiant de [[Missouri]] a qui un amigo demana un favor: que reciba por él un paquet o conteniu d'o cual son [[drogas]] y, encara que él ni se droga ni en vende, accepta fer o favor a lo suyo amigo, pero malas que recibe lo paquet queda arrestau por achents d'a [[Drug Enforcement Administration]]. John Matthews recibe la noticia de l'arresto de su fillo por a suya ex muller Sylvie, de qui ye [[Esvurcio|esvurciau]], y cuan toz dos charran con un [[avogau]] iste lis explica la trampa que o suyo "amigo" li ha feito a Jason, a qui ha entregau como [[narcotraficant]] ta asinas reducir a suya propia condena y lis diz tamién que la condena minima ta Jason estará de 10 anyos de [[garchola]], amás d'aconsellar-lis que Jason entregue a bel contacto que pueda tener en o mundo d'a droga ta fer igual. Como lo choven no puet entregar a garra persona vinclada a lo mundo d'a droga, John fa una reunión con Joanne Keeghan, una [[Fiscal (dreito)|fiscal]] que ye a lo cudiau d'una ampla campanya contra la droga y a la fin John accepta buscar bel contacto ta entregar a cambio de reducir a condena a su fillo. Un d'os treballadors d'a suya empresa, Daniel, teneba condenas por venda de drogas y agora se mantien luent d'o trafico, pero John li ufre 20.000 dólars si li consigue contactos con ixe mundo y Daniel, que amenista los diners, a la fin accepta y li presenta a Malik, un perigloso narcotraficant a qui John explica que la suya empresa tien problemas economicos y que ye disposau a transportar drogas en emplegando los suyos propios [[Cambión|cambions]]. De toz istos contactos ye informau de contino un achent d'a DEA, que descubre que a traviés de Malik puet arrestar a importants narcotraficants y presiona de contino a John ta que s'implique mas, a la vegada que Daniel descubre que l'ha enganyau y con ixo la suya familia ye tamién en risgo de perder a vida. John prepara un plan ta conseguir que ni él ni Daniel tiengan problemas con a [[Policía]] ni con o cártel de drogas, pero lo problema ye que amás os narcotraficants han descubierto lo suyo vinclo con Jason y sospeitan que ye actuando como infiltrau contra éls.

A cinta s'ambienta en a suya epoca actual ([[2013]]) en [[Missouri]] y las suyas escenas se filmoron en [[Austin]] y [[El Paso (Texas)|El Paso]] ([[Texas]]) y [[Shreveport]] ([[Loisiana]]).

A cinta ha recibiu bella nominación a bel [[Lista de premios cinematograficos|premio]], encara que no se tracta de garra premio d'os mas conoixius u destacaus d'o panorama cinematografico internacional.

== Elenco ==


== Se veiga tamién ==
* [[Cine en 2013]].
* [[Cintas de 2013]].

== Referencias ==


== Vinclos externos ==
*  [https://www.imdb.com/title/tt0882977/ ''Snitch''] en [[Internet Movie Database]].
*  [https://catalog.afi.com/Catalog/moviedetails/69270 ''Snitch''] en l**American Film Institute Catalog* de l*'American Film Institute''.